L'Ajuntament de Sagunt programa el segon concert del mini cicle MusAS el pròxim dia 19 en el Centre Cultural Mario Monreal
16 d’abril 2015

![Imagen 1](/media/4ood3uo4/9-cuerpo-arcardia.jpg)![Imagen 2](/media/actualidad/PublishingImages/Abril 2015/9 cartel musas.jpg)

La delegació de Cultura de l'Ajuntament de Sagunt, la regidora delegada del qual és Maribel Sáez, ha programat el segon concert del mini cicle MusAS (Música Antiga Sagunt) para diumenge que ve dia 19 en el Centre Cultural Mario Monreal. El concert de música antiga i barroca, que estarà interpretat pel grup L’Arcàdia i dirigit pel saguntí Francesc Gamon, començarà a partir de les 20 hores. En aquest concert també actuaran la soprano Arianna Savall i el tenor Petter O. Johansen cal recordar que el dissabte 18 tindrà lloc el primer concert d'aquest nou mini cicle amb la interpretació del conjunt Hirundo Maris.  
  
"MusAS" sorgeix com un intent d'aglutinar els programes municipals sobre música antiga i barroca, i dotar-los d'un fil conductor que combine la recuperació del patrimoni musical, la difusió d'aquestes músiques i el suport a grups i intèrprets, amb una especial atenció en aquells que desenvolupen la seua activitat en el nostre entorn més pròxim. Fruit d'açò últim és la col·laboració que s'estableix amb l'Associació Incipit Cultural, base del grup L’Arcàdia.  
  
Units per l'interès en l'estudi i la interpretació de la música anterior a 1800 amb instruments i criteris històrics i actuals, naix en 2013 L’Arcàdia, fundada per Francesc Gamón, Aurora Peña, Fernando Pascual i Pere Joan Carrascosa. Els seus joves integrants desenvolupen habitualment la seua activitat, també, en destacades formacions com l'Orquestra de la Comunitat Valenciana, Orquestra de València, Cor de la Generalitat Valenciana, Capella de Ministrers, L’Almodí, Amystis, Harmonia del Parnàs, Música Trobada, així com en centres docents com el Conservatori Superior de València i el de Còrdova.  
  
El grup L’Arcàdia ha oferit concerts en les províncies de València, Castelló i Conca, participant en el Cicle de Música Sacra Sagunt in Excelsis (Sagunt, València), en el Cicle de Música Sacra de l'Església de la Companyia de València i en el Festival de Música d’Ares del Maestrat (Castelló). Els seus programes han explorat la música vocal i instrumental de Handel i Vivaldi, destacant la interpretació de Membra Jesu Nostri, de D. Buxtehude.   
  
El preu de l'entrada és de 7 euros.

**PROGRAMA**

_Zefiro torna_

Madrigales de Claudio Monteverdi (1567-1643)

Edición musical: Ut Orpheus Edizioni, 2011

**I** (ca. 25’)

_Tempro la cetra_ (Libro VII, Venezia 1619)

_Io mi son giovinetta_ (Libro IV, Venezia 1603)

_Sfogava con le stelle_ (Libro IV)

_A Dio, Florida bella_ (Libro VI, Venezia 1614)

Lamento della ninfa (Libro VIII, Venezia 1638)

          _Non avea Febo ancora_

          _Amor_

          _S__ì_ _tra sdegnosi pianti_

**II** (ca. 35’)

Lagrime d’amante al sepolcro dell’amata «Sestina» (Libro VI)

          _Incenerite spoglie_

          _Ditelo, o fiumi_

          _Dar__à_ _la notte il sol lume alla terra_

          _Ma te raccoglie, o ninfa_

          _O chiome_ _d__’or_

          _Dunque, amate reliquie_

_Zefiro torna, e’l bel tempo rimena_ (Libro VI)

_Bel pastor_ (Libro IX, Venezia 1651)

Ballo Tirsi e Clori (Libro VII)

**Arianna Savall**, soprano y arpa

**Petter U. Johansen**, tenor

**L’ARCÀDIA**

**Francesc Gamón**, director

Aurora Peña, soprano

Elia Casanova, soprano

Myriam Arnouk, alto

Jorge Juan Morata, tenor

Giorgio Celenza, bajo

Fernando Serrano, tiorba

Robert Cases, tiorba

Lixsania Fernández, viola da gamba

Francesc Gamón, clave

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-programa-el-segon-concert-del-mini-cicle-musas-el-proxim-dia-19-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-programa-el-segon-concert-del-mini-cicle-musas-el-proxim-dia-19-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-programa-el-segon-concert-del-mini-cicle-musas-el-proxim-dia-19-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-programa-el-segon-concert-del-mini-cicle-musas-el-proxim-dia-19-en-el-centre-cultural-mario-monreal/)